בצהריים פרצה קטי בהתרגשות למטבח וסיפרה שהלקוח אותו היא משרתת, מוכר לה מעיסוקי העבר שלה.  האיש - מייקל פרי , עמד בראש בנק המשכנתאות הענק ''אינדימאק'' שקרס. טרם קריסת הבנק הצליח אותו מייקל פרי לשלשל לכיסיו עשרות מליוני דולרים, וזאת הודות למעורבותו בפעילות העסקית שלימים נודעה כ ''שערוריית מיידוף''. קטי היתה בטוחה שתצליח לשכנע את פרי להשקיע בעסקה אדירה אותה הגתה. סיפרה בהתלהבות שלרגע שכזה ייחלה בשנתיים האחרונות. שתוך דקות היא עומדת לבצע את הצעד  הראשון לעבר העושר הנכסף. בישרה שהימים שלי ושל ג'ורדן במסעדה ספורים. חבריה אנו והיא תשתף גם אותנו ברווחיה. עומדים שלושתנו להעביר את שארית חיינו בטיולים ברחבי העולם, במעורבות בפרויקטים להצלת כדור הארץ ובהפיכת העולם למקום טוב יותר וזאת - לכשתצליח להשלים את העסקה האמורה. כעבור רגעים מספר חזרה קטי למטבח, מסרה להו פתק עליו רשומה הספרה 23 דהיינו - מנת פרות ים בחלב קוקוס והדגישה בפניו ''נו מונסודיום''. הו שחרר מספר יס יסים, מרגיעים והחל לטפל בהכנת המנה. כשסיים, עיטר הו את הצלחת בכמות נדיבה של בוטנים טחונים. בינתיים הגישה קטי למייקל פרי בקבוק יין. אמרה לי